บ้านปูรีไฟแนนซ์หนี้เงินกู้
เผยบ้านปูรีไฟแนนซ์หนี้เงินกู้
17 ธ.ค. 2553

เผยบ้านปูรีไฟแนนซ์หนี้เงินกู้
รายงานข่าวจาก บริษัท บ้านปู  ( BANPU ) แจ้งต่อตลาดหลักทรัพย์แห่งประเทศไทย ( ตลาดหลักทรัพย์ฯ )  บริษัท Centennial Coal Company Limited ( Centennial ) ซึ่งเป็นบริษัทย่อยที่บริษัทฯ ถือหุ้น 100 % ได้แจ้งต่อบริษัทฯ ว่า  Centennial  ได้ทำการรีไฟแนนซ์เงินกู้เดิมจำนวน 734 ล้านดอลล่าร์ออสเตรเลียเป็นที่เรียบร้อยแล้ววงเงินรีไฟแนนซ์ประกอบด้วยเงินกู้ระยะยาว (Term loan) จำนวน 275ล้านดอลล่าร์ออสเตรเลีย  วงเงินสินเชื่อหมุนเวียน (Revolving credit) จำนวน 320ล้านดอลล่าร์ออสเตรเลีย  และวงเงินหนังสือค้ำประกันและ Letter of Credit (Guarantee and LC facility)จำนวน 139 ล้านดอลล่าร์ออสเตรเลีย   เงินกู้รีไฟแนนซ์ดังกล่าวมีอายุ 4 ปี สิ้นสุดวันที่ 17 ธันวาคม 2557 การรีไฟแนนซ์เงินกู้ในครั้งนี้ได้รับการสนับสนุนจากธนาคารพาณิชย์ ทั้งสิ้น 10 แห่ง
การเข้าทำรายการรีไฟแนนซ์ดังกล่าวเป็นก้าวสำคัญในการเสริมสร้างความแข็งแกร่งให้แก่งบดุลของ Centennial หลังจากการเข้าซื้อกิจการโดยบริษัทฯที่ผ่านมา อนึ่ง บริษัทฯกำลังดำเนินการร่วมกับ Centennialในการบริหารจัดการด้านการเงินและการปฏิบัติการร่วมกันภายใต้กลุ่มบริษัทบ้านปู